**Sulammith (Sula) Wolff** (1. mars 1924 - 21. september 2009) var en fremtredende og banebrytende britisk barnepsykiater. Hun var blant de første i sitt felt som identifiserte og definerte egenskapene til barn på det autistiske spekteret, og etablerte den genetiske komponenten i tilstanden. Hovedsakelig var arbeidet hennes fokusert på en gruppe med sosialt tilbaketrukne, eksentriske og schizoide barn, som hun fulgte med på i over 20 år.

I 1996 oversatte hun et sentralt verk av sovjetiske Grunya Sukhareva, som kan ha vært det første verket til å beskrive autistiske symptomer hos barn.

Tidlig liv
----------

Hun ble født 1. mars 1924 i Berlin i Weimarrepublikken. Hennes mor var Friedel Wolff (født Saloman), og hennes far var Walther Wolff, en patentadvokat. Hun vokste opp i Wetzlar. Da Adolf Hitler ble kansler i Tyskland i 1933, flyttet hun med familien sin til Hamstead, England. Hun gikk på South Hampstead High School, og studerte medisin ved Universitetet i Oxford, der hun ble uteksaminert i 1947.

Karriere
--------

Tidlig i karrieren jobbet hun ved John Radcliffe Hospital i Oxford, samt Royal Liverpool Hospital og Whittington Hospital i London. Hun fullførte videreutdanning i psykiatri ved Maudsley mentalsykehus sammen med psykiater Sir Aubrey Lewis, og det var her hun utviklet en interesse for psykiske problemer hos barn. Etter arbeidet ved Maudsley mentalsykehus var hun i praksis i Cape Town, hvor hun ble landets første barnepsykiater. Hun flyttet til New York for å jobbe som stipendiat, før hun bosatte seg i Edinburgh i 1962. I 1966 ble hun konsulentpsykiater ved Royal Hospital for Sick Children*.*

Personlig liv
-------------

Mens hun jobbet på Maudsley mentalsykehus, traff hun Henry Walton, en sørafrikansk psykiater. Da han returnerte til Sør-Afrika for å bli psykiatrisk sjef ved Groote Schuur Hospital, dro hun sammen med ham, og de giftet seg i Cape Town i 1959. Hun flyttet til Walton, USA i 1960, og til Edinburgh, Skottland i 1962.

Wolff døde 21. september 2009 i Edinburgh, kort tid etter å ha blitt diagnostisert med leukemi.

Utmerkelser
-----------

* Æresstipendiat ved Institutt for psykiatri, University of Edinburgh.
* Stipendiat fra Royal College of Physicans (1972), Royal College of Psychiatrist (1972) og Royal Society of Medicine.

Publikasjoner
-------------

* *Children Under Stress Penguin Press: London (1969)*. ISBN 9780140136449.
* *Loners: the Life Path of Unusual Children: Routledge: London (1995)*. ISBN 978-0-415-06665-5.

*Children Under Stress* var også populært for sosialarbeidere, lærere og psykologer.

Referanser
----------

1. 1 2   Munk's Roll, oppført som Sulammith Wolff, Munk's Roll ID sulammith-wolff[Hentet fra Wikidata]
2. ↑   www.timesonline.co.uk[Hentet fra Wikidata]
3. ↑   BnFs generelle katalog, catalogue.bnf.fr, besøkt 25. mars 2017[Hentet fra Wikidata]
4. ↑
5. ↑  Sula Wolff (1995). Loners - The Life Path of Unusual Children. Routledge. ISBN 978-0-415-06665--5.
6. ↑  Wolff, S. (1996). *"The first account of the syndrome Asperger described? Translation of a paper entitled "Die schizoiden Psychopathien im Kindesalter" by Dr. G. E. Ssucharewa; scientific assistant, which appeared in 1926 in the Monatsschrift für Psychiatrie und Neurologie 60:235-261"*. European Child & Adolescent Psychiatry. 5 (3): 119–132. doi:10.1007/bf00571671. PMID 8908418. S2CID 33759857.
7. ↑  Goodyer, Ian; Wrate, Rob (Mars 2010). "Sula (Sulammith) Wolff". The Psychiatrist. 34 (4): 166. doi:10.1192/pb.bp.110.029405. ISSN 1758-3209.

|  |  |
| --- | --- |
| Oppslagsverk/autoritetsdata | Prabook **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NDL **·** CiNii
 |